खाद्य उद्योगले कमायो साढे बयालिस लाख रुपियाँ
जिल्लामा निजी लगानीमा स्थापना भएको सोवर्ण खाद्य उद्योगले यस वर्ष हालसम्म ४२ लाख रुपियाँ कमाइ गरेको पाइएको छ । उक्त उद्योगले जिल्लाका रैथाने बालीका विभिन्न परिकार उत्पादन गरेर राजधानी काठमाडौँ निकासी गरेर यो कमाइ गरेको हो ।  सो उद्योगका सञ्चालक मुकुन्द रोकायाले उद्योग स्थापना यता सबैभन्दा बढी यस वर्ष ४२ लाख ५५ हजार ५५० रुपियाँ कमाइ गरेर हालसम्मकै बढी कमाइ गर्न सफल भएको बताउनुभयो । उद्योग स्थापना भएको नौ वर्ष भएको छ । यसअघि उक्त उद्योगले वार्षिक १५ लाख रुपियाँसम्म कमाइ गर्दै आएको थियो ।
हुम्ला समाचारदाताहुम्ला, जेठ १५ गते ।  जिल्लामा निजी लगानीमा स्थापना भएको सोवर्ण खाद्य उद्योगले यस वर्ष हालसम्म ४२ लाख रुपियाँ कमाइ गरेको पाइएको छ । उक्त उद्योगले जिल्लाका रैथाने बालीका विभिन्न परिकार उत्पादन गरेर राजधानी काठमाडौँ निकासी गरेर यो कमाइ गरेको हो ।सो उद्योगका सञ्चालक मुकुन्द रोकायाले उद्योग स्थापना यता सबैभन्दा बढी यस वर्ष ४२ लाख ५५ हजार ५५० रुपियाँ कमाइ गरेर हालसम्मकै बढी कमाइ गर्न सफल भएको बताउनुभयो । उद्योग स्थापना भएको नौ वर्ष भएको छ । यसअघि उक्त उद्योगले वार्षिक १५ लाख रुपियाँसम्म कमाइ गर्दै आएको थियो । उहाँले यसरी झन्डै दुई सय प्रतिशत बढी कमाइ हुनुमा रैथाने बालीको परिकार उत्पादन र यसको प्रचारप्रसारले गर्दा व्यापारमा मूल्यवृद्धिका कारण भएको बताउनुभयो । उहाँको उद्योगले हुम्लाबाट काठमाडौँ निकासी गरेका रैथाने बालीका परिकारमा चिनोको चामल, बिस्कुट, उवाको सातु, कागुनोको चामल, मार्सी चामल, सिमी, उवालगायत रहेका छन् ।  जसमा ११४ क्विन्टल चिनोको चामल, ६५ क्विन्टल सिमी र २० क्विन्टल उवा निकासी गरिएको छ । उहाँले हुम्लाबाट काठमाडौँ पठाइएको रैथाने बालीको परिकारलाई सिधै सुपरमार्केटमा पु¥याउने गरिएको बताउनुभयो । उहाँलाई काठमाडौँबाट अडर आउने र त्यसै अनुसार प्याकिङ गरेर पठाउने गर्नुभएको छ ।    